अफगानिस्तान : भाजपा मानती है कि भारत को अफगानिस्तान के लोगों की मदद करने और उस देश के पुनर्निर्माण एवं उनके समाज को स्थिरता प्रदान करने के साथ-साथ पाकिस्तानी शरणस्थलों से काम कर रहे तालिबानों के हमलों से वहां के लोगों के जीवन को बचाने में महत्वपूर्ण भूमिका निभानी है। भाजपा भारत-अफगानिस्तान सम्बन्धों को और अधिक मजबूत बनाएगी और अफगानिस्तान की स्थिरता, सुरक्षा और समृध्दि के लिए अन्तर्राष्ट्रीय समुदाय के साथ मिलकर काम करेगी।